VENDIM 
Nr. 701, datë 22.10.2014

PËR MIRATIMIN E RREGULLAVE “PËR SIGURIMIN E INFORMACIONIT TË KLASIFIKUAR NË FUSHËN INDUSTRIALE”

Në mbështetje të nenit 100 të Kushtetutës, të neneve 6 e 31, të ligjit nr. 8457, datë 11.2.1999, “Për informacionin e klasifikuar “Sekret shte-tëror””, të ndryshuar, dhe të neneve 5 e 6, të ligjit nr. 9643, datë 20.11.2006, “Për prokurimin publik”, të ndryshuar, me propozimin e Kryeministrit, Këshilli i Ministrave 

VENDOSI:

1. Miratimin e rregullave “Për sigurimin e informacionit të klasifikuar në fushën industriale”, sipas tekstit që i bashkëlidhet këtij vendimi.
2. Vendimi nr. 121, datë 2.2.2009, i Këshillit të Ministrave, “Për sigurimin e informacionit të klasi-fikuar “sekret shtetëror” në fushën industriale”, shfuqizohet.
3. Ministritë dhe institucionet shtetërore, në cilësinë e autoriteteve kontraktore, në mënyrë individuale, duhet që, brenda 60 (gjashtëdhjetë) ditëve nga hyrja në fuqi e këtij vendimi, të nxjerrin udhëzimet përkatëse për zbatimin e tij.
4. Ngarkohen ministritë dhe institucionet shtetërore për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTRI 
Edi Rama

RREGULLAT
PËR SIGURIMIN E INFORMACIONIT TË KLASIFIKUAR NË FUSHËN INDUSTRIALE

I. OBJEKTI DHE FUSHA E VEPRIMIT

Neni 1

Objekti i kësaj rregulloreje është:
a) Rregullimi i marrëdhënieve ndërmjet palëve për përcaktimin e masave mbrojtëse dhe proce-durave të parandalimit nga përhapja e paautorizuar, humbja apo shkeljet e sigurisë së informacionit të klasifikuar, i cili trajtohet në kushtet e zbatimit të një projekt / program / kontratë / nënkontratë të klasifikuar. 
b) Përcaktimi i standardeve, kur një person fizik ose juridik, ka aftësinë për të patur akses tek informacioni i klasifikuar dhe zotëron kapacitetet e kërkuara për administrimin e këtij informacioni, përpara se të japë një ofertë, të negociojë ose të marrë pjesë në një kontratë të klasifikuar, ose të punojë për një projekt të klasifikuar, i cili përfshin aksesin tek informacioni i klasifikuar. 

Neni 2

Fusha e veprimit e kësaj rregulloreje i referohet: 
a) Ministrive dhe institucioneve shtetërore (në vazhdim do t’u referohemi “Autoriteteve kontrak-tore”), të cilat për nevoja të realizimit të detyrave, u duhet të hyjnë në marrëdhënie kontraktuale me persona fizikë e juridikë, për realizimin e prokurimit të mallrave, të punëve dhe të shërbimeve, që kanë të bëjnë me sigurinë kombëtare dhe përbëjnë informacion të klasifikuar.
b) Personave fizik e juridik, (në vazhdim do t’u referohemi “Operatorëve ekonomikë/kontrak-torë”), kur lidhin dhe realizojnë kontrata të klasifikuara me Autoritete Kontraktore; ose nënkontrata të klasifikuara me operatorë ekonomik të tjerë, (në vazhdim do t’u referohemi “Nën-kontraktorë”).
c) Individëve, me cilësinë e konsulentit, audituesit, supervizorit, të kontraktuar nga subjektet e referuara në paragrafin “a” e “b” të këtij neni. 

II. PËRKUFIZIME DHE PARIME TË PËRGJITHSHME

Neni 3

Në zbatim të kësaj rregulloreje, do të përdoren përkufizimet e mëposhtme: 
a) “Informacion i klasifikuar” është çdo dokument a material, pavarësisht nga forma, natyra ose mënyra e transmetimit të tij, i përgatitur ose që përgatitet, për të cilin është vendosur një nivel i caktuar i klasifikimit në interes të sigurisë kombë-tare dhe në pajtim me legjislacionin në fuqi, që kërkon mbrojtje ndaj çdo shkeljeje, shkatërrimi, përvetësimi, përhapjeje, humbjeje, ose aksesi nga ndonjë individ i paautorizuar, ose çdo lloj tjetër komprometimi sigurie. 
b) “Materiali i klasifikuar” përfshin dokumentet, makineritë, pajisjet, armatimet dhe komponentët e tyre, të prodhuara ose në proces prodhimi, të klasifikuara të tilla sipas legjislacionit.
c) “Autoritet i sigurimit kombëtar” është autoriteti i brendshëm shtetëror i një shteti, përgjegjës për kontrollin dhe zbatimin e standardeve të sigurimit të informacionit të klasifikuar. Drejtoria e Sigurimit të Informacionit të Klasifikuar (DSIK) është autoritet i sigurimit kombëtar në Shqipëri.
d) “Autoritet kompetent i sigurisë” është çdo autoritet i emëruar për sigurinë, ose çdo autoritet tjetër kompetent i autorizuar në pajtim me legjislacionin në fuqi të një vendi, përgjegjës për zbatimin e standardeve të sigurimit të informacionit të klasifikuar. 
e) “Autoritet kontraktor” është çdo subjekt shtetëror, që merr përsipër të bëjë një prokurim të klasifikuar dhe të hyjë në marrëdhënie kontraktuale.
f) “Operator ekonomik” është çdo person, fizik ose juridik, ose çdo grup personash të tillë, që ofrojnë në treg furnizimin me mallra, punime dhe/ose shërbime.
g) “Kontratë e klasifikuar” është çdo kontratë, nënkontratë, zbatimi i së cilës kërkon akses tek informacioni i klasifikuar, ose përdorimin, ruajtjen, administrimin, qarkullimin, transmetimin dhe transportimin e informacionit, ose të materialit të klasifikuar.
h) “Palë kontraktore” është çdo person fizik, ose juridik, që ka zotësinë juridike për të negociuar dhe lidhur kontrata të klasifikuara.
i) “Palë dërguese” është çdo institucion publik, ose privat, që në pajtim me ligjet dhe rregullat e veta kombëtare, adreson një dërgesë të klasifikuar për palën tjetër.
j) “Palë marrëse” është çdo institucion publik, ose privat, që në pajtim me ligjet dhe rregullat e veta kombëtare, i adresohet një dërgesë e klasifikuar.
k) “Palë pritëse” është pala në territorin e së cilës zhvillohet një vizitë.
l) “Oficeri i sigurimit industrial”, më tej OSI, është punonjës i stafit menaxherial të kontraktorit, përgjegjës për mbikëqyrjen dhe zbatimin e kër-kesave të sigurisë në kuadrin e një projekti / programi, kontrate/nënkontrate të klasifikuar, i cili bashkëvepron me personin përgjegjës të autoritetit kontraktor dhe autoritetin e sigurimit kombëtar. 
m) “Personi përgjegjës i autoritetit kontraktor”, më tej PPAK, është punonjës i ngarkuar nga autoriteti kontraktor për mbikëqyrjen dhe zbatimin e kërkesave të përgjithshme të sigurisë në kuadrin e një projekti/programi/kontrate/nënkontrate të klasifikuar, i cili bashkëvepron me OSI e kontraktorit dhe autoritetin e sigurimit kombëtar. 
n) “Pyetësori i sigurimit industrial” është formulari që plotëson operatori ekonomik, mbi bazën e të cilit vlerësohen të dhënat për të lëshuar, ose jo certifikatën e sigurimit industrial. 
o) “Instruksioni i sigurisë së projektit”, më tej ISP, është dokumenti që përcakton tërësinë e rregullave dhe procedurave të sigurisë, të detyrueshme, për t’u zbatuar gjatë një projekti / programi/kontrate/nënkontrate të klasifikuar.
p) “Certifikata e sigurimit industrial”, më tej CSI, është dokumenti zyrtar i Drejtorisë së Sigurimit të Informacionit të Klasifikuar, ose i një autoriteti kompetent të sigurisë së një vendi tjetër, i cili vërteton, nga pikëpamja e sigurisë, se një operator ekonomik ka kapacitetet dhe aftësitë organizative, teknike, fizike dhe i plotëson standardet e përcaktuara për njohjen, ruajtjen dhe administrimin e informacionit të klasifikuar, në një projekt/program apo kontratë/nënkontratë të klasifikuar. 



q) “Nevojë për njohje” është nevoja për të pasur akses tek informacioni i klasifikuar, në kuadrin e një pozicioni të caktuar zyrtar dhe me qëllim përmbushjen e një detyre specifike.
r) “Vizita” është aktivitet që kryhet në kuadër të detyrimeve ndërmjet palëve në një kontratë të klasifikuar, sipas përcaktimeve në këtë vendim.
s) “Vizitorë” janë përfaqësuesit zyrtarë të një pale që kërkon të vizitojë objektet dhe ambientet e palës tjetër të përfshirë në aktivitete, në lidhje me informacionin ose materialin e klasifikuar.
t) “Ofertues” është çdo operator ekonomik, që ka paraqitur një ofertë, në mbështetje të dokumentacionit të prokurimit të klasifikuar.
u) “Shkelje sigurie” është një veprim ose mosveprim në kundërshtim me përcaktimet e legjislacionit në fuqi, që rezulton ose mund të rezultojë në vjedhjen, humbjen, dëmtimin, komprometimin apo përhapjen e paautorizuar të informacionit të klasifikuar.

Neni 4
	
Ministritë dhe institucionet shtetërore, në cilësinë e autoriteteve kontraktore, kanë detyrimin që brenda tremujorit të parë të çdo viti kalendarik, të njoftojnë me shkrim DSIK-në, lidhur me projektet vjetore të miratuara për prokurimet e klasifikuara. 
Ky njoftim duhet të përmbajë të dhëna të mjaftueshme lidhur me objektin e prokurimeve të planifikuara dhe nivelin e klasifikimit, sipas modelit të përcaktuar e miratuar nga DSIK-ja. 

Neni 5

Operatorët ekonomikë të interesuar për të marrë pjesë në një prokurim të klasifikuar në nivelin “TEPËR SEKRET”, “SEKRET” dhe “KONFIDENCIAL”, duhet të jenë të pajisur më parë me nivelin e kërkuar të CSI-së. Personeli që përfaqëson operatorin ekonomik në prokurimin e klasifikuar dhe individët e tjerë, që do të kenë akses tek informacioni i klasifikuar, duhet të jenë të certifikuar përshtashmërisht, sipas kërkesave të legjislacionit në fuqi.
Operatorët ekonomikë të interesuar për të marrë pjesë në një prokurim të klasifikuar në nivelin “I KUFIZUAR”, nuk pajisen me CSI. Personeli që përfaqëson operatorin ekonomik në këtë prokurim dhe të gjithë individët që do të kenë akses tek informacioni i klasifikuar “I KUFIZUAR”, brifohen e nënshkruajnë deklaratën për ruajtjen e informacionit të klasifikuar, përpara fillimit të procedurave të prokurimit të klasifikuar, sipas modelit të përcaktuar e miratuar nga DSIK. 

Neni 6

CSI lëshohet nga DSIK, sipas kërkesave të legjislacionit në fuqi, për një afat deri në 4 (katër) vite. 
Për operatorët ekonomikë të vendeve të tjera, CSI lëshohet nga autoritetet e sigurimit kombëtar, ose çdo autoritet kompetent sigurie i vendit, ku është i regjistruar operatori ekonomik. Kjo certifikatë konsiderohet e vlefshme në funksion të pjesëmarrjes në një prokurimin të klasifikuar, vetëm pas konfirmimit me shkrim nga DSIK, adresuar autoritetit kontraktor. DSIK-ja, përpara se të konfirmojë CSI-në, bashkëpunon me autoritetet homologe për kryerjen e verifikimeve përkatëse.
Afati i kryerjes së këtyre verifikimeve është deri në 120 ditë kalendarike. 
Vetëm pas marrjes së konfirmimit nga DSIK-ja, autoriteti kontraktor i jep operatorit ekonomik të drejtën e aksesit tek informacioni i klasifikuar. 

Neni 7


Mënyrat e aplikimit për t’u pajisur me CSI janë:
a) Me kërkesë të autoritetit kontraktor, për pjesëmarrje në një prokurim të klasifikuar brenda vendit; 
b) Me kërkesë të autoritetit të sigurimit kombëtar të një vendi tjetër, për pjesëmarrje në një prokurim të klasifikuar, të organizuar nga autoritete kontraktore të shteteve të tjera;
c) Me kërkesë të autoritetit kompetent të sigurisë së NATO-s, të një strukture të saj, apo të një organizate tjetër ndërkombëtare, për pjesëmarrje në një prokurim të klasifikuar të organizuar prej tyre.
d) Me kërkesë të drejtpërdrejtë të operatorit ekonomik vendas, kur ai plotëson kushtet e mëposhtme:
1. Gjatë tre viteve të fundit nuk është i përjashtuar nga pjesëmarrja në procedurat e pro-kurimit publik nga Agjencia e Prokurimit Publik, vërtetuar me dokumentacion përkatës origjinal.
2. Zotëron qëndrueshmëri financiare të dëshmuar përmes bilanceve pozitive të tre viteve të fundit, referuar pasqyrave financiare dhe është i pajisur me licencën/at profesionale, në lidhje me veprimtarinë për të cilën do të kërkojë pajisjen me CSI (Këto dokumente duhet të jenë origjinale ose kopje të njësuara me origjinalin). 
3. Gjatë tri viteve të fundit ka marrë pjesë në një, ose më shumë kontrata të klasifikuara, apo të paklasifikuara, me objekt të ngjashëm me fushën e veprimtarisë për të cilën kërkon pajisjen me CSI, shoqëruar me vërtetimin/et për cilësinë e realizimit të tyre (Këto dokumente duhet të jenë origjinale ose kopje të njësuara me origjinalin).
Operatorët ekonomikë, që aplikojnë për t’u pajisur me CSI për pjesëmarrje në një prokurim të klasifikuar me kërkesë të drejtpërdrejtë adresuar DSIK, kanë detyrimin që, përveç dokumenteve të kërkuara në këtë nen, të paraqesin edhe dokumen-tacionin e kërkuar, sipas nenit 8 të kësaj rregulloreje.


Neni 8

Dokumentacioni i aplikimit për t’u pajisur me CSI, përmban: 
a) Kërkesën për lëshimin e CSI-së, adresuar DSIK-së, sipas modelit të përcaktuar e miratuar nga DSIK-ja. 
b) Pyetësorin e sigurimit industrial dhe autorizimin për dhënien e pëlqimit për kryerjen e verifikimeve dhe ruajtjen e “sekretit shtetëror”, sipas modelit të përcaktuar e miratuar nga DSIK. 
c) Ekstraktin e Regjistrit Tregtar për të dhënat e subjektit (operatorit ekonomik).
d) Ekstraktin historik të Regjistrit Tregtar për të dhënat e subjektit (operatorit ekonomik).
e) Dokumentin e lëshuar nga gjykata, që vërteton se në drejtim të operatorit ekonomik nuk rezulton të ketë proces penal.
f) Dokumentin e lëshuar nga prokuroria, që vërteton se ndaj operatorit ekonomik nuk është filluar ndonjë çështje penale. 
g) Dokumentin e lëshuar nga zyra e përmbarimit, që vërteton se për kapitalet/asetet e operatorit ekonomik nuk ekziston një urdhër sekuestroje. 
h) Dokumentin e lëshuar nga administrata tatimore, që vërteton se operatori ekonomik i ka plotësuar detyrimet fiskale.

i) Dokumentin e lëshuar nga administrata tatimore, që vërteton se operatori ekonomik i ka paguar të gjitha detyrimet e sigurimeve shoqërore. 
j) Dokumentin e lëshuar nga Banka e Shqipërisë, që vërteton nëse operatori ekonomik ka kredi të marra në sistemin bankar dhe i shlyen rregullisht ato.
k) Deklaratën e pronarit /administratorit / përfaqësuesit ligjor përpara noterit, për të konfirmuar nëse operatori ekonomik që përfaqëson, ka marrë hua dhe i shlyen rregullisht ato. 
l) Faturën bankare që konfirmon kryerjen e pagesës së shërbimit për fillimin e procedurave të certifikimit: 
- në shumën 50.000 lekë, për rastet e aplikimit, sipas përcaktimeve të bëra ne nenin 7, pikat “a”, “b”, “c”; 
- në shumën 100.000 lekë, për rastet e aplikimit, sipas përcaktimeve të bëra në nenin 7, pika “d”.  
Dokumentet e aplikimit, sipas këtij neni, duhet të jenë origjinale, të lëshuara nga autoritetet përkatëse brenda tre muajve të fundit. Këto dokumente i adresohen DSIK-së, të shoqëruara me pyetësorët e sigurisë për verifikimin e personelit, që do të njihet me informacionin e klasifikuar. 
Procedurat e verifikimit dhe afatet për lëshimin e CSI-së dhe të certifikatave të sigurisë së personelit, fillojnë në datën e pranimit të dokumentacionit të plotë nga DSIK-ja. 

Neni 9

Operatorët ekonomikë, të cilët  janë pajisur me CSI, janë të detyruar që të vetëdeklarojnë me shkrim brenda 15 ditëve kalendarike, çdo ndryshim të ndodhur në aspektin e pronësisë së operatorit ekonomik, aksionarëve, vendndodhjes së selisë dhe ndryshimeve në stafin menaxherial të certifikuar, përgjatë periudhës së vlefshmërisë së CSI-së.
DSIK, përpara se t’i konfirmojë një autoriteti kontraktor, ose autoriteteve homologe vlefshmërinë e CSI-së, kërkon një deklarim me shkrim nga pronari/administratori/përfaqësuesi ligjor i operatorit ekonomik, për çdo ndryshim të ndodhur në aspektin e pronësisë së operatorit ekonomik, aksionarëve, vendndodhjes së selisë dhe ndryshimeve në stafin menaxherial të certifikuar, që nga periudha e njoftimit të pajisjes me CSI e deri në momentin e dhënë. 
Ky deklarim kërkohet nga DSIK-ja, pavarësisht vetëdeklarimit të kryer, sipas përcaktimit në paragrafin e parë të këtij neni. 

Neni 10

Procedurat e verifikimit për lëshimin e CSI-së kryhen në përputhje me kërkesat e kësaj rregulloreje dhe përfshijnë aspekte që lidhen me: 
a) Strukturën e pronësisë së operatorit ekonomik, qëndrueshmërinë e tij financiare, reputacionin tregtar, aftësinë dhe kapacitetet teknike, si dhe aspektet e sigurisë. 
b) Pronarët/aksionarët dhe stafin mena-xherial, që për shkak të funksioneve do të kenë akses tek informacioni i klasifikuar;
c) Personin e propozuar në pozitën e OSI-së, zëvendësit të tij dhe punonjësit, që do të kenë akses tek informacioni i klasifikuar.

Neni 11

Operatori ekonomik/kontraktori, përpara se të punësojë një shtetas të huaj në një pozicion që kërkon akses tek informacioni i klasifikuar, kërkon konfirmimin e DSIK-së, nëse autoriteti homolog i vendit, shtetësinë e të cilit ky punonjës ka deklaruar, e ka pajisur atë përshtatshmërisht me certifikatë sigurie. 
Në rastet kur punonjësi i referuar në paragrafin 1 të këtij neni, ka një afat qëndrimi për një periudhë më shumë se 5 vjet në Republikën e Shqipërisë, ose ka dy shtetësi, atëherë verifikimi i tij do të kryhet nga DSIK-ja dhe autoriteti homolog i vendit tjetër. 

Neni 12

DSIK ka të drejtë të kërkojë informacion nga institucionet shtetërore që e gjykon të nevojshme, për verifikimin e rrezikut të mundshëm të sigurisë së operatorit ekonomik dhe të kategorive të personave, të përcaktuar në nenin 10 të kësaj rregulloreje. 
Agjencitë e inteligjencës, Drejtoria e Përgjithshme e Policisë së Shtetit, Drejtoria e Përgjithshme e Parandalimit të Pastrimit të Parave, institucionet e drejtësisë dhe çdo strukturë shtetërore, që merr kërkesën e adresuar nga DSIK për të kryer verifikime, është e detyruar për të kthyer përgjigje dhe për të dhënë informacionin e kërkuar me shkrim, jo më vonë se 45 ditë kalendarike nga data e marrjes së kërkesës. 
Informacioni i kërkuar, në funksion të procesit të verifikimit të rrezikut të mundshëm të sigurisë së operatorit ekonomik dhe të kategorive të personave të përcaktuar në nenin 10 të kësaj rregulloreje, duhet të jetë i bazuar në dokumente autentike dhe dyshime të arsyeshme të mbështetura gjithmonë tek informacionet e vërtetuara. 
DSIK dhe institucionet shtetërore, që marrin pjesë në kryerjen e procedurave të verifikimit për pajisjen e një operatori ekonomik me CSI-në kanë detyrimin për ruajtjen dhe administrimin e dokumentacionit të grumbulluar, sipas kërkesave të legjislacionit në fuqi.

Neni 13

Autoriteti kontraktor ka detyrimin që t’i bashkëngjisë kontratës së klasifikuar dokumentet e mëposhtme: 
a) Manualin e sigurisë për projektin e kontratës. 
b) Instruksionin e sigurisë së projektit. 
c) Kopjet e akteve të caktimit të OSI-së, zëvendësit të tij, PPAK dhe të detyrave që ata kryejnë. 
Në rastet e një kontrate të klasifikuar në nivelin “I KUFIZUAR”, përveç dokumenteve të përcaktuara në pikat “a”, “b”, “c”, të këtij neni, bashkëngjitet edhe shtojca e Manualit të Sigurisë, sipas përcaktimit të bërë në nenin 95/1 të kësaj rregulloreje. 
Dokumentet e përmendura në këtë nen, në çdo rast, janë pjesë përbërëse e kontratës së klasifikuar. 

Neni 14

Kontraktori është i detyruar që të propozojë për pozicionin e OSI-së dhe të zëvendësit të tij, persona që: 
a) kanë shtetësinë e vendit ku është regjistruar veprimtaria e tij si operator ekonomik, ose të një vendi anëtar të NATO;
b) janë punonjës dhe pjesë e stafit mena-xherial të tij;
c) kanë ose plotësojnë kushtet e sigurisë për t’u pajisur me certifikatë sigurie të përshtatshme dhe janë të trajnuar në disiplinat e sigurisë së informacionit të klasifikuar. 
Të drejtën e miratimit ose të refuzimit për pozicionin e OSI-së dhe të zëvendësit të tij e ka DSIK-ja. 

Neni 15

Transporti i dërgesës së klasifikuar kryhet duke iu përmbajtur masave të përgjithshme të sigurisë, të përcaktuara në këtë rregullore. Mbrojtja e saj do të realizohet duke iu referuar nivelit më të lartë të klasifikimit të dokumentit individual, pjesë e kësaj dërgese. 
Transporti i dërgesës së klasifikuar në destinacion të përfundojë në limite sa më të shpejta kohore, për aq sa e lejojnë rrethanat konkrete. 
Operatori ekonomik, që kryen transportin e dërgesave të klasifikuara “SEKRET” dhe “KONFIDENCIAL”, duhet të jetë i pajisur me CSI-në në nivelin e kërkuar, kurse punonjësit e angazhuar duhet të jenë të pajisur përshtatshmërisht me certifikatën e sigurisë dhe certifikatën e korrierit, shoqëruar me udhëzimet për korrierin. 
Kjo rregullore nuk normon procedurat e transportit të dërgesave të klasifikuara në nivelin “TEPËR SEKRET”. 

Neni 16

Palët kontraktuese të programeve/projekteve /kontratave / nënkontratave të klasifikuara, brenda së cilës organizohet vizita ndërkombëtare, janë përgjegjëse për të iniciuar procedurën me DSIK-në, duke ofruar informacionet e kërkuara rreth vizitës dhe për aspektet e shkëmbimit të certifikatave të përshtatshme me autoritetin homolog të vendit tjetër, apo autoritetin kompetent të sigurisë së organizatës ndërkombëtare.
Miratimi për vizitat ndërkombëtare jepet nga DSIK-ja dhe autoriteti kompetent i sigurisë i vendit tjetër.

III. STANDARDET PËR LIDHJEN E KONTRATAVE TË KLASIFIKUARA

Neni 17

Të gjitha ftesat për ofertë të autoritetit kontraktor për një kontratë të klasifikuar, duhet të përmbajnë një dispozitë, përmes së cilës të detyrohen operatorët ekonomikë të ftuar, që nuk do të dorëzojnë një ofertë konkrete, të kthejnë tek autoriteti kontraktor, që i mundësoi ftesën për ofertë, të gjithë dokumentacionin e klasifikuar të ofertës. 

Operatorët ekonomikë, të cilët kanë dorëzuar një ofertë, duhet të kthejnë tek autoriteti kontraktor, që mundësoi ftesën për ofertë, të gjithë dokumentacionin e klasifikuar të ofertës, së bashku me ofertën e tyre konkrete. 

Neni 18

Autoriteti kontraktor dhe operatorët ekonomikë duhet të nënshkruajnë deklaratën për mbrojtjen e informacionit të klasifikuar, të përftuar nga dokumentacioni i prokurimit. 
Nënshkrimi i kësaj deklarate është i detyrue-shëm edhe për operatorët ekonomikë, që paraqesin ofertat e tyre për lidhjen e një nënkontrate të klasifikuar me kontraktorin.
Përmbajtja dhe forma e kësaj deklarate është sipas modelit të përcaktuar e miratuar nga DSIK-ja. 


Neni 19

Në procesin e negociatave për lidhjen e një kontrate/nënkontrate të klasifikuar, autoriteti kontraktor merr masat që përfaqësuesi i operatorit ekonomik, i cili merr pjesë në negociata, të ketë akses vetëm tek informacioni i klasifikuar, që ka lidhje me objektin e kontratës.
Autoriteti kontraktor mban regjistrimet e të dhënave për të gjithë pjesëmarrësit në negociata, duke përfshirë:
a) emrin e programit/projektit të klasifikuar; 
b) datën dhe kohën e takimit për negociata; 
c) emrin e operatorëve ekonomikë, që kanë dorëzuar oferta dhe të dhënat e përfaqësuesve të tyre, të cilët marrin pjesë në negociata për lidhjen e kontratës/nënkontratës së klasifikuar. 
Ruajtja dhe administrimi i këtyre dokumenteve bëhet në përputhje me përcaktimet e legjislacionit në fuqi. 
Neni 20

Kontraktori, në çdo rast, përpara fillimit të negociatave për lidhjen e një nënkontrate të klasifikuar, duhet të marrë më parë miratimin me shkrim nga autoriteti kontraktor.
Nuk lejohet që autoriteti kontraktor të autorizojë një kontraktor me të cilin ka lidhur një kontratë të klasifikuar në nivelin “TEPËR SEKRET”, për të hyrë në marrëdhënie kontraktuale në kushtet e një nënkontrate të klasifikuar.

Neni 21

Në rastin kur operatori ekonomik i përzgjedhur për të lidhur një nënkontratë të klasifikuar nuk është i pajisur me CSI-në, kontraktori, që ka kërkuar lidhjen e nënkontratës, i kërkon autoritetit kontraktor, që të paraqes kërkesën zyrtare dhe dokumentacionin përkatës tek DSIK-ja, për pajisjen me CSI-në të operatorit ekonomik. 
Negociatat mes kontraktorit dhe operatorit ekonomik në funksion të lidhjes së nënkontratës zhvillohen vetëm pas pajisjes me CSI-në të operatorit ekonomik dhe në çdo rast me pjesëmarrjen dhe mbikëqyrjen e autoritetit kontraktor. 
Neni 22

Autoriteti kontraktor, përpara lidhjes së kontratës së klasifikuar, kërkon nga operatori ekonomik fitues të plotësojë këto kushte të përgjithshme:
a) Të zotërojë CSI të përshtatshme.
b) Të ketë të pajisur me certifikatë sigurie të përshtatshme OSI zëvendësin e tij, si dhe të gjithë punonjësit, të cilët do kenë akses tek informacioni i klasifikuar gjatë kontratës së klasifikuar.
c) Të ketë të brifuar për përgjegjësitë individuale të gjithë punonjësit, që do kenë akses tek informacioni i klasifikuar, gjatë kontratës së klasifikuar.
Kontrata/nënkontrata e klasifikuar përmban të gjitha shenjëzimet përkatëse, në përputhje me legjislacionin në fuqi për informacionin e klasi-fikuar.
Çdo kontratë/nënkontratë e klasifikuar duhet që, përveç elementëve të tjera, të përmbajë edhe formulimin, sipas të cilit “mospërmbushja e standardeve të përcaktuara në ISP, përbën shkak të mjaftueshëm për zgjidhjen e njëanshme dhe të menjëhershme të kësaj kontrate/nënkontrate të klasifikuar”.
Neni 23

Kontratat/nënkontratat e klasifikuara nuk mund të hyjnë në fuqi përpara se të jenë përmbushur të gjitha kushtet e referuara në nenin 22 të kësaj rregulloreje.

Neni 24

Autoriteti kontraktor mban regjistrimet e të dhënave për kontraktorët, me të cilët ka nënshkruar kontrata të klasifikuara. Përmbajtja dhe forma e dokumentit të regjistrimeve është sipas modelit të përcaktuar e miratuar nga DSIK-ja. 

Neni 25

Autoriteti kontraktor kërkon nga kontraktori, që të mbajë regjistrimet e të dhënave për nënkontraktorët, me të cilët ka lidhur nënkontratë të klasifikuar. Përmbajtja dhe forma e dokumentit të regjistrimeve për nënkontraktorët është sipas modelit të përcaktuar e miratuar nga DSIK-ja.

Neni 26

Autoriteti kontraktor/kontraktori vendas kanë detyrimin të informojnë me shkrim DSIK-në, brenda 10 ditëve, pasi kanë lidhur një kontratë/ nënkontratë të klasifikuar ndërkombëtare.
Përmbajtja dhe forma e dokumentit të kërkuar në paragrafin e parë të këtij neni është sipas modelit të përcaktuar e miratuar nga DSIK-ja.

IV. STANDARDET PËR LËSHIMIN E CERTIFIKATËS SË SIGURIMIT INDUSTRIAL

Lëshimi i CSI-së
Neni 27

Operatori ekonomik, që do të pajiset me CSI, duhet që: 
a) të pranojë zbatimin e masave të përcaktuara në ISP, në kuadrin e implementimit të standardeve dhe masave të veçanta për mbrojtjen e informacionit, në kushtet e një kontrate të klasifikuar;
b) pas miratimit nga DSIK-ja, të emërojë OSI dhe zëvendësin e tij, duke vënë në dispozicion të tyre burimet e nevojshme financiare për implementimin e standardeve dhe masave të sigurisë së informacionit të klasifikuar;
c) të informojë menjëherë në DSIK, të gjitha ndryshimet, referuar në nenin 31 të kësaj rregulloreje.
Neni 28

Kriteret për vlerësimin e integritetit të operatorëve ekonomikë, për lëshimin e CSI-së, bazohen në informacionet; referuar strukturës së pronësisë, suksesit, bashkëpunimit dhe aktivitetit financiar të biznesit, në raport me ekzistencën e mundshme të rreziqeve të sigurisë së informacionit, në kushtet e zbatimit të kontratës së klasifikuar.
Konsiderohen rreziqe të mundshme për sigurinë në lidhje me lëshimin e CSI-së:
a) Informacioni i paplotë ose i rremë mbi operatorin ekonomik, adresuar DSIK-së, për qëllimet e verifikimit të sigurisë;
b) Vështirësitë serioze financiare, të ardhurat e pajustifikuara nga mospërputhja e kapitalit dhe pronës dhe të ardhurave të rregullta të tij;
c) Të dhënat e provuara, ose dyshime të bazuara për korruptimin financiar ndaj zyrtarëve dhe punonjësve shtetëror, referuar nga institucionet, që marrin pjesë në kryerjen e procedurave të verifikimit. 
d) Të dhëna të vërtetuara ose dyshime të bazuara për ortakëri, ose ndarje të kapitalit të huaj me origjinë të dyshimtë me kapitalin dhe pronësinë e operatorit ekonomik, referuar nga institucionet, që marrin pjesë në kryerjen e procedurave të verifikimit;
e) Të dhëna të vërtetuara ose dyshime, të bazuara nga bilancet për performancë negative të biznesit;
f) Rreziku ndaj një konflikti të mundshëm interesash në strukturën e pronësisë ndërmjet pronarëve;
g) Bashkëpunime biznesi me individë, apo operatorë ekonomikë, që kanë realizuar fitime nëpërmjet krimit të organizuar, apo veprimtarive antikushtetuese, referuar nga institucionet, që marrin pjesë në kryerjen e procedurave të verifikimit. 

Neni 29

DSIK-ja merr vendim për lëshimin ose jo të CSI, bazuar në:
a) Kriteret e vendosura në nenin 28 të këtij vendimi, kur nuk ka, ose nuk janë gjetur pengesa ligjore në aspektin e sigurisë nga verifikimet e kryera për operatorin ekonomik.
b) Emërimin nga operatori ekonomik/ kontraktori të OSI dhe zëvendësit të tij, pas miratimit me shkrim nga DSIK-ja. 
c) Kryerjen e plotë të procedurave të verifikimit dhe brifimit të sigurisë për personat për të cilët është e nevojshme. 
d) Marrjen e masave nga operatori ekonomik /kontraktori, për të zbatuar standardet e sigurimit fizik dhe rregullat për punën me informacionin e klasifikuar, në përputhje me kërkesat e legjislacionit në fuqi.

e) Posedimin e mjeteve/sistemeve përshtat-shmërisht të akredituara të sigurimit të informa-cionit të klasifikuar nga operatori ekonomik /kontraktori. 
Neni 30

Përpara lëshimit faktik të certifikatës së sigurisë për personelin e autoritetit kontraktor dhe të operatorit ekonomik/kontraktorit, PPAK, OSI e zëvendësi i tij, do të brifohen nga DSIK-ja, për të drejtat dhe detyrimet e tyre, në lidhje me masat dhe aplikimin e standardeve të sigurisë së informacionit të klasifikuar, në të gjitha disiplinat përbërëse. 
Përpara marrjes së detyrës, PPAK, OSI, zëvendësi i tij, referuar në paragrafin 1 të këtij neni, nënshkruajnë në DSIK deklaratën për pranimin e përgjegjësive. Përmbajtja dhe forma e kësaj deklarate është sipas modelit të përcaktuar e miratuar nga DSIK-ja. 
Me përfundimin e detyrës, PPAK, OSI, zëvendësi i tij nënshkruajnë deklaratën e debrifimit për ruajtjen e sekretit të informacionit të klasifikuar. Përmbajtja dhe forma e kësaj deklarate është sipas modelit të përcaktuar e miratuar nga DSIK-ja. 

Neni 31

OSI, ose në mungesë të tij, zëvendësi, në kushtet e zbatimit të një kontrate/nënkontrate të klasifikuar, ka për detyrë që brenda 15 ditëve të informojnë DSIK mbi:
a) Ndryshimet që ndodhin në strukturën e pronësisë edhe në gjendjen financiare të kontrak-torit;
b) Ndryshimet që kanë të bëjnë me mbrojtjen dhe sigurinë fizike të objekteve, zyrave dhe mjediseve, ku ruhet, administrohet e përpunohet informacioni i klasifikuar;
c) Ndryshimet që kanë të bëjnë me gjendjen e sistemeve informatike të akredituara të informa-cionit të klasifikuar;
d) Informacione që ngrenë dyshime, në lidhje me besueshmërinë e punonjësve të autorizuar për akses në informacionin e klasifikuar;
e) Informacione për shkelje të mundshme të sigurisë, aktivitete spiunazhi, terrorizmi dhe të çdo veprimtarie antikushtetuese.


OSI mban regjistrimet e të dhënave për të gjitha shkeljet e sigurisë dhe masat e ndërmarra për korrigjimin e tyre. 
Këto regjistrime vihen në dispozicion të autoritetit kontraktor dhe DSIK-së, gjatë inspekti-meve të kryera prej tyre. 
Me përfundimin e kontratës së klasifikuar, këto regjistrime dërgohen për ruajtje dhe administrim sipas legjislacionit në fuqi në DSIK. 

Neni 32

Me kërkesë të autoritetit kompetent të sigurisë të një shteti tjetër, DSIK-ja ka të drejtë të lëshojë CSI-në në gjuhën angleze, kur nuk ekzistojnë rrethana, që paraqesin pengesa ligjore. 
Forma dhe përmbajtja e CSI-së e referuar në paragrafin 1 të këtij neni, është sipas modelit të përcaktuar e miratuar nga DSIK-ja. 

Neni 33

Me kërkesë të strukturës përgjegjëse të NATO-s, apo të organit të një shteti tjetër, i cili ka filluar procedurat e një prokurimi të klasifikuar për llogari të NATO-s, DSIK-ja lëshon CSI të NATO-s për operatorin ekonomik, kur nuk ekzistojnë rrethana, që përbëjnë pengesa ligjore për lëshimin e saj. 
CSI e NATO lëshohet në gjuhën angleze.
Forma dhe përmbajtja e certifikatës, referuar në paragrafin 1 të këtij neni, është sipas modelit të përcaktuar e miratuar nga DSIK. 

Angazhimi i konsulentëve, audituesve dhe supervizorëve
Neni 34

Angazhimi i konsulentëve, audituesve dhe supervizorëve për llogari dhe në interes të palëve, gjatë zbatimit të kontratës/nënkontratës së klasi-fikuar, është i mundur vetëm kur: 
a) Ata janë të pajisur më parë me certifikatë sigurie të përshtatshme. 
b) Janë të brifuar mbi procedurat e sigurisë dhe përgjegjësitë e tyre.
c) Respektojnë të njëjtat standarde e kërkesa sigurie, si punonjësit e tjerë, të përfshirë në realizi-min e kontratës/nënkontratës së klasifikuar. 






Ripajisja, pezullimi dhe heqja e CSI-së
Neni 35

OSI-ja ka detyrë që, përmes titullarit të kontraktorit, të njoftojë me shkrim PPAK-në, që është palë në kontratën e klasifikuar, 150 ditë kalendarike përpara se të përfundojë afati i vlefshmërisë së CSI-së të kontraktorit.
Autoriteti kontraktor përmes PPAK, fillon procedurën e ripajisjes me CSI-në për kontraktorin, kur realizimi i kontratës /nënkontratës së klasifikuar është në proces e sipër, ose në rastin e pjesëmarrjes në një tjetër kontratë/nënkontratë të klasifikuar me të njëjtin autoritet kontraktor.

Neni 36

Pas kryerjes së procedurave të riverifikimit, bazuar në ndryshimin e informacioneve, që kanë të bëjnë me kontraktorin dhe kur nuk ekzistojnë rrethana, që përbëjnë pengesa ligjore, DSIK bën ripajisjen me CSI. 
Ripajisja me certifikatë sigurie për personelin e angazhuar nga kontraktori në kontratën/nën-kontratën e klasifikuar, bëhet sipas legjislacionit në fuqi. 
Neni 37

DSIK ka të drejtë të marrë vendim për pezullimin ose heqjen e CSI në rastet kur nëpërmjet shtetërore të përfshira në procesin e verifikimit merr informacione, që përbejnë rrezik për sigurinë, ose në qoftë se:
a) Kontraktori nuk i përmbush kushtet për lëshimin CSI-së, referuar në nenet 28, 29, të kësaj rregulloreje;
b) Kontraktori ka shpallur falimentimin;
c) Certifikatat e sigurisë për personelin, apo certifikata lidhur me akreditimin e sistemeve informatike të informacionit të klasifikuar, referuar në nenin 31 të kësaj rregulloreje, janë refuzuar ose hequr; 
d) Kërkesa për rinovimin e CSI-së nuk është dërguar brenda afatit të parashikuar nga legjislacioni në fuqi;
e) DSIK-ja nuk ka marrë njoftimin me shkrim brenda 15 ditëve lidhur me ndryshimet e referuara në nenin 31, pikat, “a”, “b”, “c”, “d”, “e” të kësaj rregulloreje.


DSIK-ja ka të drejtë që të vendosë për pezullimin, ose heqjen e CSI për kontraktorin/nën-kontraktorin, kur vlerëson se ekzistojnë rrethanat e referuara në nenin 31 të kësaj rregulloreje, të cilat përbëjnë kërcënim për sigurinë e informacionit të klasifikuar që administrohet, ose/edhe prodhohet në kushtet e një kontrate/nënkontrate të klasifikuar. 

Neni 38

Njoftimi për vendimin e marrë nga DSIK-ja për pezullimin, ose heqjen e CSI-së, referuar nenit 37 të kësaj rregulloreje, i komunikohet me shkrim autoritetit kontraktor dhe nëpërmjet tij, vihet në dijeni kontraktori. 
Autoriteti kontraktor, ose kontraktori, kanë të drejtë që të paraqesin kërkesë me shkrim, për rishqyrtimin e vendimit të marrë nga DSIK-ja për pezullimin, ose heqjen e CSI-së, referuar nenit 37 të kësaj rregulloreje. 
Kjo kërkesë i adresohet titullarit të DSIK-së brenda 15 ditëve kalendarike nga marrja e njoftimit për vendimin për pezullimin, ose heqjen e CSI-së, referuar nenit 37 të kësaj rregulloreje. 
Titullari i DSIK shqyrton dhe vendos mbi kërkesën e referuar në paragrafin 2 të këtij neni, brenda 30 ditëve kalendarike nga dita e pranimit të kërkesës në institucion. 
Në rastet e mospajtimit me përgjigjen e titullarit të DSIK-së, brenda 15 ditëve kalendarike nga marrja e njoftimit, autoriteti kontraktor, ose kontraktori, kanë të drejtë që t’ia adresojnë ankesën e tyre me shkrim Kryeministrit. 
Kryeministri, pas marrjes së ankesës, brenda 30 ditëve kalendarike, shprehet me akt të veçantë, i cili është përfundimtar dhe i detyrueshëm për zbatim nga DSIK-ja, autoriteti kontraktor dhe kontraktori. 

Neni 39

Vendimi mbi pezullimin e CSI-së është i vlefshëm deri në momentin e shuarjes së rrethanave, që përbëjnë rrezik të mundshëm sigurie, ose deri në momentin kur CSI-së i ka kaluar afati i vlefshmërisë.

Neni 40

Në rastet kur DSIK-ja pezullon, ose heq CSI-në, duhet të informojë menjëherë të gjitha palët e përfshira në realizimin e kontratës së klasifikuar.

Për rastet kur kontraktori/nënkontraktori është palë në një kontratë/nënkontratë të klasifikuar ndërkombëtare, DSIK-ja njofton menjëherë autoritetin kompetent të sigurisë. 

Neni 41

Me përfundimin e kontratës së klasifikuar, kontraktori/nënkontraktori ka për detyrë që: 
a) Të kthejë menjëherë tek autoriteti kontraktor të gjitha informacionet e klasifikuara, të përftuara në kushtet e zbatimit të kontratës së klasifikuar. 
b) Të udhëzojë personelin që u përfshi në realizimin e kontratës/nënkontratës së klasifikuar, për rregullat e ruajtjes dhe të mospërhapjes së informacionit të klasifikuar, duke nënshkruar individualisht deklaratën e debrifimit, sipas modelit të përcaktuar e miratuar nga DSIK-ja.

Pajisja me certifikatë sigurie e punonjësve të operatorit ekonomik/kontraktorit
Neni 42

Procedura e lëshimit të certifikatës së sigurisë për punonjësit e operatorit ekonomik/kontraktorit, që do të përfshihen në një kontratë/nënkontratë të klasifikuar, kryhet në përputhje me legjislacionin në fuqi. 
Neni 43

DSIK-ja ka të drejtë që, për shkaqe sigurie, të pezullojë përkohësisht, ose t’i heqë certifikatën e sigurisë një qytetari shqiptar, i cili është punësuar pranë një operatori ekonomik/kontraktori të një shteti tjetër. Në këtë rast, DSIK-ja njofton menjëherë autoritetin kompetent të sigurisë së shtetit tjetër. 
Pezullimi ose/dhe heqja e certifikatës së sigurisë, referuar paragrafit të parë të këtij neni, bëhet mbështetur në dokumente autentike dhe dyshime të arsyeshme, bazuar tek informacionet e vërtetuara zyrtare.

Neni 44

Çdo punonjës i një kontraktori/nënkontraktori i pajisur me certifikatë sigurie, është i detyruar menjëherë të raportojë tek OSI-ja, për të gjitha ndryshimet lidhur me informacionin dhe përgjigjet e dhëna në pyetësorin personal të sigurisë.
OSI informon menjëherë drejtuesin e kontraktorit dhe PPAK lidhur me ndryshimet e informacionit, referuar ne paragrafin 1 të këtij neni, kurse PPAK njofton me shkrim DSIK për këto ndryshime. 
Neni 45

OSI-ja merr masat për ruajtjen dhe adminis-trimin e regjistrimeve për të gjithë personat e certifikuar në funksion të një projekti, programi, kontrate/nënkontrate të klasifikuar, lidhur me datën e lëshimit të certifikatës së sigurisë, nivelin dhe afatet e vlefshmërisë. 
OSI-ja, bazuar në regjistrimet e referuara në paragrafin 1 të këtij neni, informon mbajtësin e certifikatës së sigurisë dhe drejtuesin e kontraktorit, 120 ditë kalendarike, përpara datës së skadimit të vlefshmërisë së certifikatës së sigurisë. 
Kur drejtuesi i kontraktorit vendos që punonjësi të vazhdojë të punojë në një pozicion, që kërkon akses tek informacioni i klasifikuar, OSI-ja e udhëzon punonjësin për të kryer riaplikimin për t’u pajisur me certifikatë sigurie. 
OSI-ja e adreson dokumentacionin e riaplikimit tek PPAK-ja dhe përmes tij në DSIK, për të vijuar procedurat e mëtejshme. 

V. KUSHTET E SIGURISË PËR LIDHJEN E KONTRATËS SË KLASIFIKUAR

Manuali i Sigurisë dhe lista e dokumenteve të klasifikuara të autoritetit kontraktor
Neni 46

Procesi i klasifikimit në lidhje me një projekt, ose program konkret, bazohet tek lista e dokumenteve të klasifikuara e autoritetit kontraktor, miratuar sipas legjislacionit në fuqi. 
Autoriteti kontraktor, mbështetur në përcaktimet e kësaj liste, koncepton në çdo rast manualin e sigurisë, në të cilin përshkruhen udhëzimet specifike, që duhen ndjekur për një prokurim të klasifikuar dhe formalizmin e kontratës së klasifikuar në përputhje me specifikat e saj. 

Neni 47

Autoriteti kontraktor është struktura përgjegjëse për hartimin, ndjekjen dhe zbatimin e kërkesave të Manualit të Sigurisë. 
Dispozitat e Manualit të Sigurisë, referuar në paragrafin 1 të këtij neni, mund të pasurohen e ndryshohen gjatë realizimit të kontratës së klasifikuar nga autoriteti kontraktor.

Instruksioni i sigurisë së projektit (ISP)
Neni 48

ISP paraqet tërësinë e masave të detyrueshme, që do të aplikohen nga kontraktori për zbatimin e standardeve të sigurimit të informacionit gjatë kontratës së klasifikuar. 
ISP hartohet në përputhje me objektin e kontratës së klasifikuar dhe masat për sigurimin e informacionit të klasifikuar, sipas legjislacionit në fuqi. Ky dokument përgatitet nga autoriteti kontraktor dhe miratohet nga DSIK-ja dhe në çdo rast është pjesë integrale e kontratës së klasifikuar.
Për kontratat e klasifikuara ndërkombëtare, ISP bëhet në gjuhën angleze dhe miratohet sipas rastit nga autoriteti kompetent i sigurisë. 
Kontraktuesi ka detyrimin që të mbajë lidhje të vazhdueshme me autoritetin kontraktor dhe autoritetin kompetent të sigurisë, për aplikimin rigoroz të standardeve të përcaktuara në ISP. 

Neni 49

Në kuadrin e masave të parashikuara në ISP, kontraktuesi ka për detyrë që: 
a) Të mos riprodhojë informacionin e klasifikuar të siguruar, ose të gjeneruar gjatë kontratës, me përjashtim të rasteve kur lejohet nga kushtet e kontratës, ose pas miratimit të dhënë nga autoriteti kontraktor;
b) Të përcaktojë punonjësit që do të njihen me informacion të klasifikuar në bazë të nevojës për njohje dhe të mos lejojë që punonjës të papajisur përshtatshmërisht me certifikatë sigurie dhe të paautorizuar, të kenë mundësi të njihen me këto kategori informacionesh;
c) Të mbajë e të administrojë të dhëna të nevojshme rreth punonjësve të certifikuar për njohje me informacionin e klasifikuar, në funksion të kontratës/nënkontratës së klasifikuar;
d) Të raportojë çdo thyerje, që cenon sigurinë e informacionit të klasifikuar, apo ngre dyshime mbi besueshmërinë, besnikërinë dhe sigurinë e një punonjësi, që ka akses tek informacioni i klasifikuar; 
e) Të vendosë çdo nënkontraktues nën detyrime sigurie jo më të ulëta se ato të parashikuara në kontratën e klasifikuar dhe të aplikuara nga kontraktuesi;
f) Të mos përdorë informacionin e klasifikuar të gjeneruar në kushtet e kontratës, pa autorizim të veçantë me shkrim të autoritetit kontraktor dhe jashtë qëllimeve specifike të kontratës/nën-kontratës;
g) T’i kthejë autoritetit kontraktor, ose kontraktuesit (për rastin e nënkontraktuesit), të gjithë informacionin e klasifikuar, përveç rasteve kur me autorizimin me shkrim nga autoriteti kontraktor është përcaktuar ndryshe. 
Kthimi i këtij informacionit bëhet sipas specifikimeve të autoritetit kontraktor.

Lidhja e kontratave të klasifikuara me një konsorcium[footnoteRef:2] [2:  Është një shoqëri, ortakëri apo bashkim i dy a më shumë operatorëve ekonomik, ose bashkim i burimeve të tyre me qellim pjesëmarrjen në një aktivitet për arritjen e një qëllimi të përbashkët. ] 

Neni 50

Gjatë lidhjes së kontratave të klasifikuara me operatorë ekonomikë të bashkuar në një konsorcium, kërkohet zbatimi i masave të sigurisë, si më poshtë:
a) Konsorciumi, si palë kontraktuese, gjatë lidhjes së një kontrate të klasifikuar me një autoritetet kontraktor, ka të njëjtin status, si çdo kontraktor tjetër.
b) Autoriteti kompetent i sigurisë i vendit, ku konsorciumi është i regjistruar, lëshon CSI. Për filiale, apo degë të konsorciumit që operojnë në vende të ndryshme, CSI lëshohet nga autoritetet kompetente të sigurisë së shteteve, ku janë të regjistruara dhe operojnë filialet, apo degët e konsorciumit;
c) Certifikata e sigurisë për punonjësit e konsorciumit lëshohet nga autoriteti kompetent i sigurisë i vendit, shtetësinë e të cilit ato mbajnë.
d) Filialet, apo degët e konsorciumit, që marrin pjesë në një program/projekt të klasifikuar ndërkombëtar, respektojnë dispozitat e vendosura në ISP. 

VI. STANDARTET E SIGURISË GJATË TRANSPORTIT 

Rregulla të përgjithshme
Neni 51

Transporti kombëtar dhe ndërkombëtar i materialit të klasifikuar në nivel "SEKRET" dhe "KONFIDENCIAL", kryhet në përputhje me dispozitat e legjislacionit në fuqi dhe standardet e sigurisë, sipas kushteve të kontratës/nënkontratës së klasifikuar. 

Neni 52

Plani i transportit të dërgesës së klasifikuar propozohet nga pala kontraktuese, e cila porosit transportin. 
Pala dërguese dhe pala marrëse miratojnë planin e transportit të dërgesës së klasifikuar dhe përmbushin të gjitha kërkesat e sigurisë, për mbrojtjen e informacionit të klasifikuar.
Planet e transportit bëhen për secilën dërgesë dhe duhet të përmbajnë masat për parandalimin e aksesit të paautorizuar tek informacioni i klasifikuar. 
Neni 53

Plani i transportit ndërkombëtar të materialit të klasifikuar përmban përmbajtjen e ngarkesës së klasifikuar, personat kompetentë për transportin e materialit të klasifikuar, mjetet e transportit, informacionin mbi korrierin, ose agjentin komercial për transportin e materialit të klasifikuar dhe itinerarin e transportit. 
Plani i transportit ndërkombëtar, referuar në paragrafin 1 të këtij neni, miratohet nga DSIK dhe autoriteti kompetent i sigurisë i vendit tjetër, që është palë në transport. 

Neni 54

DSIK-ja informon autoritetin kompetent të sigurisë të secilit vend, përmes të cilit do të kalojë ngarkesa e klasifikuar, mbi detajet e transportit, në mënyrë të tillë që paraprakisht të sigurohet mbështetja e nevojshme. 
Për rastet e anulimeve të transportit ndërkombëtar, DSIK-ja informon në kohë të gjitha vendet e njoftuara më parë. 

Dogana
Neni 55

DSIK-ja informon me shkrim strukturën doganore përgjegjëse për mbërritjen e ngarkesës së klasifikuar. 
Doganierët, ose punonjësit e policisë, të cilët do të kenë akses te dokumentacioni shoqërues i ngarkesës së klasifikuar, nënshkruajnë dhe konfirmojnë njohjen e tyre me ngarkesën e klasifikuar.

 
Në çdo rast, këta punonjës duhet të jenë të pajisur më parë me certifikatë sigurie të përshtatshme.
Në asnjë rrethanë, ngarkesa e klasifikuar nuk duhet të dorëzohet për ta lënë në ruajtje te doganierët, ose zyrtarët e tjerë shtetërorë, pavarësisht funksionit dhe detyrave që kryejnë.

Dokumentet e transportit
Neni 56

Dokumentet e transportit janë pjesë përbërëse e ngarkesës së klasifikuar dhe nuk duhet që, në asnjë rrethanë, të ekspozohen si të tilla ndaj personave të paautorizuar. Ato përbëhen nga i gjithë dokumen-tacioni shoqërues i ngarkesës së klasifikuar, me të dhënat për destinacionin përfundimtar të ngarkesës, parashikimin për datën, kohën e mbë-rritjes, pajisjet për dorëzim, gjeneralitetet dhe të dhënat identifikuese për pozicionin e personit të palës marrëse të ngarkesës. 
Pala marrëse, përmes personit të autorizuar, konfirmon pranimin e ngarkesës së klasifikuar, duke nënshkruar dokumentacionin përkatës të transportit.
Paketimi
Neni 57

Paketimi i ngarkesës së klasifikuar kryhet në përputhje me dispozitat e legjislacionit në fuqi.
OSI i palës dërguese është përgjegjës për kontrollin e paketimit të ngarkesës së klasifikuar.
Shenjëzimi mbi paketim nuk duhet të tregojë se kemi të bëjmë me ngarkesë të klasifikuar.

Standardet e sigurisë për të gjitha mënyrat e transportit
Neni 58

Për të gjitha mënyrat e transportit zbatohen standardet e detyrueshme të sigurisë, si më poshtë:
a) Merren masat për sigurimin e dërgesës së klasifikuar, në të gjitha fazat dhe rrethanat e trans-portit, nga origjina deri në destinacionin e fundit;
b) Niveli i klasifikimit i dërgesës së klasifikuar duhet të jetë i njëjtë, ose në nivelin më të lartë të informacionit të klasifikuar, që ka përmbajtja brenda saj;
c) Operatori ekonomik, të cilit do t’i besohet transporti i materialit të klasifikuar, duhet të ketë CSI-në, në nivelin më të lartë të klasifikimit të materialit, që do të transportojë. 
d) Personeli, që do të angazhohet për transportin e materialit të klasifikuar, duhet të jetë i pajisur me certifikatë sigurie të përshtatshme;
e) Rrugët për transportimin e materialit të klasifikuar, duhet të organizohen përmes vendeve anëtare të NATO, ose vendeve me të cilat Republika e Shqipërisë ka nënshkruar marrëveshje për mbrojtjen reciproke të informacionit të klasifikuar.

Transporti dorazi i materialit të klasifikuar
Neni 59

Transporti dorazi i materialit të klasifikuar kryhet në përputhje me dispozitat e legjislacionit në fuqi, për transportin fizik të informacionit të klasifikuar. 
Neni 60

Për transportin dorazi të materialit të klasifikuar në nivelin “SEKRET” dhe “KONFIDENCIAL”, të zbatohen edhe standardet shtesë të sigurisë, si më poshtë:
a) Korrieri duhet të jetë punonjës i përhershëm i organikës së palës dërguese ose palës marrëse.
b) Agjentët e transportit, ose shërbimet komerciale ndërlidhëse, nuk do të përdoren për transportin dorazi;
c) Korrieri duhet të jetë i pajisur me certifikatë korrieri, të nënshkruar dhe të vulosur nga autoriteti kompetent i sigurisë. OSI i palës dërguese, i jep atij autorizim për transportin. 
d) Për transportin ndërkombëtar të materialit të klasifikuar, korrieri pajiset me certifikatën e korrierit në gjuhën angleze. Përmbajtja dhe forma e kësaj certifikate është sipas modelit të përcaktuar e miratuar nga DSIK-ja. 
e) DSIK-ja, për raste të veçanta, mundet që me autorizim paraprak nga autoriteti kompetent i sigurisë së vendit të palës marrëse, të gjykojë lëshimin e certifikatës së korrierit për një person me shtetësi tjetër, nëse ai/ajo ka certifikatë sigurie të përshtatshme, si dhe nëse vendi i tij/saj e autorizon për dorëzimin e materialit të klasifikuar.
f) Pasi dërgesa e klasifikuar është dorëzuar në destinacionin e përcaktuar, korrieri e kthen certifikatën e korrierit tek OSI i palës dërguese. Korrieri paraqet me shkrim të gjitha detajet e rrugëtimit, që mund të jenë të rëndësishme për sigurinë e dërgesës së klasifikuar. Certifikata e korrierit ruhet 5 (pesë) vite dhe pas këtij afati shkatërrohet.
g) Procedura e transportit përcaktohet rast pas rasti, me autorizim paraprak nga DSIK-ja dhe autoritetet kompetente të sigurisë së vendeve, që kanë lidhje me transportin e materialit të klasifikuar.
h) DSIK-ja lëshon certifikatën e korrierit për transportin dorazi të materialit të klasifikuar në nivelin "I KUFIZUAR". 

Neni 61

OSI udhëzon dhe instrukton punonjësit e ngarkuar për të gjitha procedurat dhe masat e sigurisë, që do të aplikohen gjatë transportit të materialit të klasifikuar dhe përgjegjësitë përkatëse. 
Punonjësit e ngarkuar për transportin e materialit të klasifikuar nënshkruajnë dhe konfirmojnë se janë njohur me “Udhëzimet për korrierin” dhe se janë të vetëdijshëm për përgjegjësitë e tyre. 

Neni 62

Autoriteti kompetent i sigurisë i vendit, ku gjatë transportit të materialit të klasifikuar, ka dyshime, ose ka ndodhur një shkelje sigurie, duhet të informojë në kohë palën dërguese dhe të iniciojë veprime, sa më shpejt të jetë e mundur, për të përcaktuar rrethanat e shkeljes. 
Palës dërguese i adresohet një raport mbi masat e marra dhe procedurat e ndjekura, për të parandaluar përsëritjen e shkeljes.
Në rast se shkeljet e sigurisë ndodhin në një vend të tretë, autoriteti kompetent i palës dërguese, kur është e mundur, do të ndërmarrë veprimet e referuara në paragrafin 1 të këtij neni.

Transporti i materialit të klasifikuar nga transportues komercial
Neni 63

Transporti i materialit të klasifikuar "SEKRET" dhe "KONFIDENCIAL”, lejohet të kryhet nga transportues komercial, kur për shkak të madhësisë së materialit të klasifikuar, transporti i tij nuk mund të organizohet në kushte të tjera. 

Neni 64

Për transportimin e ngarkesave të klasifikuara në nivel "SEKRET" dhe "KONFIDENCIAL”, trans-portuesit komercial duhet të plotësojnë kërkesat e sigurisë, si më poshtë:

a) Të jenë të pajisur më parë me CSI të përshtatshme; 
b) Të jenë të regjistruar dhe të autorizuar për të ofruar shërbime ndërkombëtare transporti;
c) Të përmbushin të gjitha masat e përcaktuara për sigurinë dhe mbrojtjen e informacionit të klasifikuar, sipas legjislacionit në fuqi.

Neni 65

Në rastet kur plani i transportit përfshin më shumë se një dërgesë ndërkombëtare të klasifikuar, procedurat për dorëzimin do të përcaktohen për secilën dërgesë, në mënyrë që pala marrëse, për çdo rast dërgese, të përftojë të dhënat e detajuara nga personeli i transportit dhe personeli i sigurisë i palës dërguese. 
Procedurat e përmendura në paragrafin 1 të këtij neni duhet të deklarohen në njoftimin për dërgesën e klasifikuar, e cila lëshohet në anglisht.
Forma dhe përmbajtja e njoftimit të referuar në paragrafin 2 të këtij neni, është sipas modelit të përcaktuar e miratuar nga DSIK-ja. 

Neni 66

Dërgesat e klasifikuara kryhen bazuar në marrë-veshjen paraprake zyrtare ndërmjet autoriteteve kompetente të sigurisë, që përfaqësojnë, reci-prokisht, palën marrëse dhe palën dërguese. 

Transporti tokësor
Neni 67

Gjatë transportit në rrugë tokësore të materialit të klasifikuar ""SEKRET" dhe "KONFI-DENCIAL”, zbatohen standardet e sigurisë, si më poshtë: 
a) Materiali i klasifikuar transportohet me automjete, që kanë kontenier të mbyllur me çelës, ose me dryna, sipas kërkesave të përcaktuara. Në rast se nuk është e mundur, ngarkesa duhet të ambalazhohet në një kuti dhe të mbulohet, në mënyrë që të mbrohet konfidencialiteti dhe të parandalohet aksesi për individët e paautorizuar;
b) Për transportin e dërgesës së klasifikuar në nivelin “SEKRET”, duhen dy shoferë të certifikuar përshtatshmërisht, ndërsa për transportimin e ngarkesës së klasifikuar në nivelin “KONFIDENCIAL”, kërkohet vetëm një shofer, i cili është i pajisur me certifikatë sigurie të përshtatshme. 
c) Ndalimi për nevoja të ndryshme i automjetit, që kryen transportin rrugor të materialit të klasifikuar, bëhet vetëm në vendqëndrime të autorizuara, brenda ambienteve në ruajtje e kontroll të rreptë, të secilit shtet të angazhuar, ose tek kontraktorë të certifikuar përshtatshmërisht. 
d) Në rastet e aksidenteve, ose avarive teknike të automjetit, roja i sigurisë është përgjegjës për marrjen nën mbrojtje të vazhdueshme dhe ruajtjen e ngarkesës së klasifikuar gjatë gjithë periudhës, deri në kthimin në normalitet. 
e) Automjetet, që përdoren për transport rrugor të materialit të klasifikuar, pajisen me GPS dhe sistem elektronik të miratuar, për të identifikuar në çdo moment vendndodhjen e tyre dhe për të siguruar komunikimin e pandërprerë me rojet e sigurisë dhe personelin përgjegjës të dërgesës së klasifikuar. 

Transporti hekurudhor
Neni 68

Lejohet transporti hekurudhor i materialit të klasifikuar "SEKRET" dhe "KONFIDENCIAL”, vetëm kur roja i sigurisë qëndron në ruajtje të dërgesës, gjatë gjithë kohës së udhëtimit, përfshirë edhe ndalesat.

Neni 69

Për të garantuar nivelin maksimal të sigurisë së materialit të klasifikuar, që transportohet në rrugë hekurudhore, në varësi të vëllimit e madhësisë së dërgesës, prioritet u jepet vagonëve, ose kontenierëve, që janë të izoluar dhe të mbyllur.

Transporti detar
Neni 70

Materiali i klasifikuar "SEKRET" dhe "KONFIDENCIAL” transportohet në rrugë detare, duke zbatuar standardet e sigurisë, si më poshtë:
a) Dërgesa e klasifikuar transportohet me mjete lundruese, nën flamurin e një vendi anëtar të NATO-s, ose të një vendi me të cilin Republika e Shqipërisë ka nënshkruar Marrëveshje për mbrojtjen reciproke të informacionit të klasifikuar.
b) Kapiteni i anijes që përdoret për transportin e ngarkesës së klasifikuar, në nivelin "SEKRET" dhe "KONFIDENCIAL”, duhet të jetë i certifikuar përshtatshmërisht. 

Ai duhet të jetë shtetas i një vendi anëtar të NATOS, ose shtetas i një vendi me të cilin Republika e Shqipërisë ka nënshkruar marrëveshje për mbrojtjen reciproke të informacionit të klasifikuar. 
Në qoftë se kjo nuk është e mundur, ngarkesa duhet të sigurohet nga roje sigurie, ose eskortë speciale e certifikuar përshtatshmërisht. 
c) Materiali i klasifikuar duhet të vendoset në një kontenier të mbyllur dhe të sigurte. Kur kjo nuk është e mundur, vendosja e dërgesës së klasifikuar të bëhet në një zonë të hapur brenda mjetit lundrues, e cila duhet të jetë e miratuar më parë. 
Kjo zonë duhet të jetë e rrethuar dhe e mbrojtur nga ngarkesa të tjera me destinacion mbërritje të njëjtë me dërgesën e klasifikuar dhe në mënyrë të tillë, që në vlerësimin e rojeve të sigurisë, aksesi tek dërgesa e klasifikuar, të rezultojë fizikisht i pamundur. 
Në çdo rast dhe gjatë gjithë kohës, ngarkesa duhet të jetë nën kontroll e mbikëqyrje të vazhdueshme të rojës së sigurisë, ose eskortës speciale të certifikuar përshtatshmërisht.
d) Ndalesat në vendet që paraqesin rrezik të veçantë sigurie, bëhen vetëm pasi më parë janë marrë autorizimet përkatëse, nga autoriteti kompetent i sigurisë së palëve, si dhe janë përfshirë e specifikuar ne planin e transportit, të miratuar nga strukturat përgjegjëse, duke marrë në konsideratë situatën politike. 
Mjeti lundrues mund të hyjë në ujërat territoriale të vendeve të tilla vetëm në rastet e emergjencës.
e) Nuk lejohet ndalesa në portin e një vendi, që nuk është anëtar i NATO-s, ose vendeve me të cilat Republika e Shqipërisë nuk ka nënshkruar Marrëveshjen për mbrojtjen reciproke të informacionit të klasifikuar, me përjashtim të rasteve kur është marrë autorizim paraprak nga autoriteti kompetent i sigurisë.
f) Në çdo rast, ngarkim-shkarkimi i materialit të klasifikuar duhet të jetë nën kontroll dhe mbikëqyrje të vazhdueshme sigurie.
g) Sigurimi i dërgesave të klasifikuara dhe grumbullimi i tyre në depot e portit përpara imbarkimit, kryhet duke angazhuar një numër të mjaftueshëm të rojeve të sigurisë për ruajtje dhe mbikëqyrje, nëse nuk është marrë përsipër siguria nga një strukturë e sigurte dhe certifikuar përshtatshmërisht nga autoriteti kompetent i sigurisë i vendit të palës dërguese. 
Neni 71

Kur dërgesa përmban material të klasifikuar në nivelin "SEKRET" dhe "KONFIDENCIAL”, detyrat e rojeve të sigurisë mund të merren përsipër nga kapiteni i anijes, ose anëtarët e ekuipazhit të autorizuar, kur ato janë të pajisur me certifikatë sigurie të përshtatshme.

Transporti ajror
Neni 72

Për transportin ajror të materialit të klasifikuar në nivelin "SEKRET" dhe "KONFIDENCIAL”, përparësi do t’u jepet përdorimit të avionëve ushtarakë shqiptarë, të vendeve të NATO-s ose të vendeve me të cilat Republika e Shqipërisë ka nënshkruar Marrëveshjen për mbrojtjen reciproke të informacionit të klasifikuar.

Neni 73

Për transportin ajror të materialit të klasifikuar "SEKRET" dhe "KONFIDENCIAL”, zbatohen standardet e sigurisë, si më poshtë:
a) Dërgesa e klasifikuar dorëzohet direkt në avion. Kur ajo nuk mund të dorëzohet menjëherë, do të kthehet ose të ruhet në mjedise të miratuara nga autoriteti kompetent i sigurisë. 
Gjatë marrjes në ruajtje aktivizohen një numër i mjaftueshëm i rojeve të sigurisë, për të garantuar mbikëqyrjen e pandërprerë të dërgesës.
b) Me të mbërritur, dërgesa e klasifikuar merret në zotërim menjëherë nga personat e autorizuar. Kur kjo nuk është e mundur, dërgesa mund të mbahet në aeroport, por vetëm nëse ka një numër të mjaftueshëm të rojeve të sigurisë, përgjegjëse për mbikëqyrjen e pandërprerë të kësaj dërgese.
c) Ndalesat afatshkurtra mund të lejohen, me kusht që dërgesa të qëndrojë në avion. Në rastet kur dhoma e ngarkesave hapet, korrieri, ose personeli i certifikuar, duhet të garantojnë sigurinë dhe mbrojtjen e saj.
d) Në rast se avioni vonohet për një periudhë më të gjatë, ose i është dashur të bëjë një ulje emergjente, roja i sigurisë, ose personi që kryen detyrat e rojës së sigurisë, duhet të marrë të gjitha masat që konsiderohen të domosdoshme për mbrojtjen e dërgesës së klasifikuar. 
Në rast se ndalesa është bërë në një vend të NATO-s, ose në një vend me të cilin Republika e Shqipërisë ka nënshkruar Marrëveshjen për mbrojtjen reciproke të informacionit të klasifikuar, roja i sigurisë ka të drejtë të kërkojë ndihmë nga autoriteti kompetent i sigurisë së atij vendi.
e) Ndalesat brenda vendeve, të cilat përbëjnë një rrezik serioz sigurie, duhet të jenë të autorizuara nga autoritetet kompetente të sigurisë, që në fazën e miratimit të planit të transportit.
f) Kur është e mundur, për transportin e ngarkesave të klasifikuara, të përdoren fluturimet direkte.
g) Nuk lejohen ndalesat në aeroporte dhe aerodrome të vogla të vendeve, që nuk janë anëtare të NATO-s, ose në vendet me të cilat Republika e Shqipërisë nuk ka nënshkruar Marrëveshjen për mbrojtjen reciproke të informacionit të klasifikuar, me përjashtim të rasteve të emergjencës. 

Neni 74

Rojat e sigurisë, që marrin pjesë në transportin e një dërgese të klasifikuar, janë personel civil ose ushtarak. Ato mund të jenë të armatosur në përputhje me legjislacionin në fuqi dhe kërkesat e autoriteteve kompetente të sigurisë.
Rojat e sigurisë duhet të jenë shtetas të vendeve të NATO-s, ose vendeve me të cilat Republika e Shqipërisë ka nënshkruar Marrëveshjen për mbrojtjen reciproke të informacionit të klasifikuar, si dhe të pajisur më parë me certifikatë sigurie të përshtatshme.
Neni 75

Përveç rojave të sigurisë, mund të aktivizohen edhe eskortat e sigurisë, me kusht që autoritetet kompetente të sigurisë së palëve, të kenë dhënë më parë pëlqimin e tyre. 
Për punonjësit e eskortës të sigurisë nuk është e nevojshme pajisja me certifikatë sigurie.

Neni 76

Numri i rojave të sigurisë dhe eskortave, për çdo ngarkesë të klasifikuar, varet nga niveli i klasifikimit të sigurisë së dërgesës, mënyra e transportit, vlerësimi i kohës që duhet për transit, si dhe sasia e materialit të klasifikuar. 
Numri i mjaftueshëm i rojave të sigurisë dhe eskortave duhet të garantojë kryerjen e rregullt të detyrës dhe mbajtjen e personelit rezervë, për ndërhyrje në rastet e emergjencave. 


Neni 77

Autoriteti kontraktor duhet të pajisë rojet e sigurisë me autorizimin përkatës, për rastet e transportit ndërkombëtar të dërgesave të klasifikuara. Autorizimi me shkrim për rojat e sigurisë bëhet në gjuhën angleze.
Forma dhe përmbajtja e këtij autorizimi është sipas modelit të përcaktuar e miratuar nga DSIK -ja. 
Neni 78

OSI i palës dërguese informon e brifon rojat e sigurisë për detyrat dhe përgjegjësitë e tyre, për planin e transportit dhe për masat e tjera, që do të merren në rast emergjence. 
Rojat sigurisë njihen dhe nënshkruajnë kopjen e “Udhëzimeve të korrierit”. 

Neni 79

Kopje të autorizimit për rojat e sigurisë mund të përgatiten edhe në gjuhë të tjera, si një shtojcë e kopjes në gjuhën angleze, nëse kjo gjykohet e nevojshme, apo në rast se kërkohet nga autoritetet kompetente të sigurisë të palëve. 

Transportimi i lëndëve plasëse apo substancave të tjera të rrezikshme
Neni 80

Pala dërguese e ngarkesës së klasifikuar që përmban eksploziv, ose substanca të tjera të rrezikshme, është e detyruar të zbatojë të gjitha rregullat e përcaktuara të sigurisë kombëtare dhe ndërkombëtare për këtë çështje.

VII. STANDARDET E SIGURISË SË INFORMACIONIT TË KLASIFIKUAR GJATË VIZITAVE NDËRKOMBËTARE

Dispozita të përgjithshme
Neni 81

Vizitat ndërkombëtare realizohen nga përfa-qësues civilë, ushtarakë dhe kontraktorë/nën-kontraktorë të vendeve të NATO-s, ose vendeve me të cilat Republika e Shqipërisë ka nënshkruar Marrëveshjen për mbrojtjen reciproke të informacionit të klasifikuar. 
Punonjësit e palëve, që kanë të nevojshme kryerjen e një vizite ndërkombëtare, lidhur me realizimin e një programi, projekti, kontrate/ nënkontrate të klasifikuar, që kërkon akses tek informacioni i klasifikuar, duhet që më parë të plotësojnë kërkesën për vizitë në gjuhën angleze. 
Kur vizita ndërkombëtare i përket palëve të një kontrate të klasifikuar në Republikën e Shqipërisë, autoriteti kompetent i sigurisë i vendit të origjinës së vizitorit i adreson DSIK-s kërkesën për vizitë.
Forma dhe përmbajtja e kërkesës sipas paragrafit 1 të këtij neni, është sipas modelit të përcaktuar e miratuar nga DSIK-ja.
DSIK-ja e autorizon kryerjen e vizitës sipas kërkesës, në qoftë se në formatin e saj është konfirmuar se vizitori është i pajisur me certifikatë sigurie të përshtatshme. 

Neni 82

Llojet e vizitave, që mund të kryhen në kuadrin e një programi, projekti, kontrate/nënkontrate të klasifikuar, janë:
a) Vizita njëherëshe ka qëllim specifik, zgjat deri në 30 ditë dhe nuk përsëritet brenda vitit.
b) Vizitat periodike përsëriten gjatë një periudhe të caktuar në intervale kohore dhe nuk zgjasin më shumë se një vit.
c) Vizita emergjente është vizitë njëherëshe, që aplikohet vetëm në ndonjë rast urgjence me rëndësi të veçantë dhe në kushtet e pamundësisë për aplikimin e procedurave standarde të kërkesës për vizitë.

Neni 83

Palët në një kontratë të klasifikuar, që kanë nevojë të dërgojnë punonjësit e tyre në një vizitë njëherëshe, apo në vizita periodike, janë të detyruara që përmes autoritetit kompetent të sigurisë, të plotësojnë e dërgojnë kërkesën për vizitë, adresuar palës pritëse. 

Neni 84

Kërkesat për vizita ndërkombëtare duhet të dërgohen në përputhje me afatet e përcaktuara, në varësi të kërkesave të vendeve të veçanta dhe të organizatave ndërkombëtare.
Autoriteti kompetent i sigurisë i vendit pritës  informohet në kohë për të gjitha ndryshimet e datave ose anulimeve të vizitës. 
Njoftimi i këtyre ndryshimeve jashtë afateve të përcaktuara është i pavlefshëm dhe nuk merret në konsideratë. 
Datat e vizitave emergjente nuk ndryshohen.

Neni 85

Pala që do të vizitohet, përpara se të autorizojë aksesin tek informacioni i klasifikuar, duhet të ketë konfirmuar se: 
a) Vizita ka qëllim zyrtar, që lidhet me një program/projekt/kontratë të klasifikuar;
b) Çdo vizitor është i pajisur me certifikatë sigurie të përshtatshme dhe ka ofruar informa-cionin e nevojshëm për identifikim;
c) DSIK e ka autorizuar kryerjen e vizitës; 
d) Niveli i klasifikimit të sigurisë i paraqitur në kërkesën për vizitë, është i njëjtë me nevojat e vizitës.
Neni 86

Kërkesa për vizitat periodike dorëzohet një herë në vit dhe është e vlefshme 12 muaj nga data e lëshimit të saj.

Neni 87

Në të gjitha rastet, vizita njëherëshe quhet e miratuar e mund të kryhet nëse autoriteti kompetent i sigurisë i palës pritëse nuk kryen një njoftim ndryshe, të paktën tre ditë pune në avancë nga data e fillimit të kësaj vizite. 

Neni 88

Detajet e vizitave në kushtet e një programi, projekti, kontrate/nënkontrate të klasifikuar në nivelin “I KUFIZUAR”, vendosen në mënyrë të drejtpërdrejtë, ndërmjet palëve kontraktore, me miratimin e PPAK-së dhe të OSI-së. 

Vizita e emergjencës
Neni 89

Vizita e emergjencës mund të kryhet vetëm në rrethana të veçanta, kur procedurat standarde për vizitën njëherëshe ose periodike nuk mund të zbatohen.
Vizita e emergjencës duhet të përmbushë kushtet e mëposhtme: 
a) Vizita e propozuar është e lidhur me një program, projekt, kontrate/nënkontrate të klasifikuar.
b) Vizita është autorizuar mbi bazën e ftesës zyrtare të vendit pritës.
c) Kërkesa për vizitë aprovohet pasi refuzimi i saj do të mund të komprometonte përmbushjen e një programi, projekti, kontrate/nënkontrate të klasifikuar. 
Neni 90

OSI kryen vlerësimin përkatës, duke shqyrtuar në mënyrë të detajuar kërkesën dhe dokumentacionin, që justifikon nevojën e vizitës së emergjencës. 
OSI, kur gjen se janë përmbushur kushtet e referuara në nenin 89 të kësaj rregulloreje, njofton dhe merr miratimin verbal tek personi përgjegjës i autoritetit kontraktor, që do të vizitohet, për organizimin e vizitës së propozuar.
Miratimi verbal duhet të bëhet jo më pak se tre ditë pune përpara kryerjes së vizitës. 
Pas miratimit verbal të kërkesës për vizitën e emergjencës, autoriteti kontraktor që do të vizitohet, duhet të informojë menjëherë, me shkrim, autoritetin kompetent të sigurisë mbi marrjen e konfirmimit të kërkesës për vizitën e emergjencës dhe të sqarojë arsyet e kësaj emergjence. 

Neni 91

OSI i palës kërkuese, bazuar në miratimin verbal, adreson njoftimin për vizitën e emergjencës në formën e kërkesës për vizitë në gjuhën angleze, me këto specifikime: 
a) Njoftimi duhet të etiketohet si prioritet dhe të dërgohet tek autoriteti kompetent i sigurisë i vendit që do të vizitohet, brenda 24 orëve nga marrëveshja verbale për vizitën e emergjencës.
b) Njoftimi duhet të përmbajë etiketimin e emergjencës (emrin e programit, projektit, kontratës ose kërkesës për propozim) dhe të gjithë informacionin që përfshihet në kërkesën për vizitë. 
c) Në rast se DSIK -ja nuk merr njoftim tjetër, të ndryshëm nga njoftimi i parë i autoritetit kompetent të sigurisë së vendit pritës, të paktën një ditë punë në avancë nga fillimi i datës së vizitës së emergjencës, atëherë vizita mund të kryhet.
d) Kërkesa për vizitën e emergjencës mund të refuzohet nga DSIK-ja ose nga autoriteti kompetent i sigurisë i vendit, që do të vizitohet.

Dispozita të veçanta
Neni 92

DSIK-ja dhe autoriteti kompetent i sigurisë i vendit, që do të vizitohet, kur bien dakord, se procedurat e përgjithshme nuk janë të plota, kanë të drejtë të vendosin procedura të tjera shtesë tek ISP -ja, sipas kërkesave specifike të dy vendeve. 
Neni 93

Detajet për vizitat që përfshijnë aksesin tek informacioni i klasifikuar “SEKRET” dhe “KONFIDENCIAL”, mund të përcaktohen edhe drejtpërdrejt ndërmjet OSI të palëve, nëse kjo është e autorizuar më parë nga DSIK -ja dhe autoriteti kompetent i sigurisë së vendit, që do të vizitohet.

VIII. STANDARDET E SIGURISË PËR PERSONELIN ME KONTRATË TË PËRKOHSHME

Neni 94

Një punonjës i certifikuar përshtatshmërisht i një operatori ekonomik të pakontraktuar, lejohet të punojë me kontratë të përkohshme, për një afat të caktuar, me një kontraktor të një shteti tjetër anëtar të NATO-s, ose të një shteti më të cilin Republika e Shqipërisë ka nënshkruar Marrëveshjen për mbrojtjen reciproke të informacionit të klasifikuar. 
Autoritetet kompetente të sigurisë konfirmojnë paraprakisht nevojën për një punonjës të tillë dhe vlefshmërinë e certifikatës së sigurisë. 
Në këto raste, punonjësi duhet të respektojë të gjitha masat dhe standardet e përcaktuara për mbrojtjen e informacionit të klasifikuar.

IX. STANDARDET E SIGURIMIT TË INFORMACIONIT TË KLASIFIKUAR 
“I KUFIZUAR” 

Neni 95

Në kushtet e një projekti, programi, kontrate/nënkontrate të klasifikuar në nivelin “I KUFIZUAR”, zbatohen masat dhe standardet e sigurisë të përcaktuara në shtojcën e Manualit të Sigurisë, konceptuar e miratuar nga DSIK -ja. 
Për realizimin e një projekti, programi, kontrate/nënkontrate të klasifikuar në nivelin “I KUFIZUAR”, nuk kërkohet pajisja me CSI e operatorit ekonomik/kontraktorit/nënkontraktorit, si dhe pajisja me certifikatë sigurie e personave, që do të kenë akses tek informacioni i klasifikuar në këtë nivel sigurie.
Në kushtet e një projekti, programi, kontrate/nënkontrate të klasifikuar ndërkombëtare në nivelin “I KUFIZUAR”, përjashtimet e mësipërme nuk mund të aplikohen, kur kjo kërkohet nga legjislacioni i një vendi tjetër, ose autoriteti kompetent i sigurisë. 
X. MENAXHIMI I RISKUT TË SIGURISË

Neni 96

Palët në një projekt, program kontratë/ nënkontratë të klasifikuar, marrin masa për të menaxhuar riskun e sigurisë, në përputhje me legjislacionin në fuqi dhe ISP-në për të gjitha kategoritë e informacioneve të klasifikuara, në kuadrin e  projektit, programit, kontratës/nën-kontratës së klasifikuar. 

Neni 97

OSI i kontraktonit, në bashkëpunim me PPAK -në, propozojnë planin e vlerësimit dhe të menaxhimit të riskut të sigurisë, i cili miratohet nga drejtuesit e palëve në kontratë. 
Plani i vlerësimit dhe menaxhimit të riskut të sigurisë përshkruan kundërmasat e sigurisë, të cilat janë të nevojshme për të mbrojtur informacionin e klasifikuar, shërbimet apo pajisjet mbështetëse në kushtet e kontratës së klasifikuar, bazuar në vlerësimin real të kërcënimeve dhe dobësive të sigurisë. 

XI. INSPEKTIMI I MASAVE TË SIGURISË INDUSTRIALE

Neni 98

PPAK dhe OSI janë individët kompetentë për inspektime periodike të brendshme. Ato kryejnë, jo më pak se dy herë në vit, inspektime rreth aplikimit të standardeve të sigurisë, në kushtet e kontratës së klasifikuar dhe në mënyrë të veçantë në ambientet, në të cilat ruhet dhe administrohet informacioni i klasifikuar. 
Pas inspektimeve të kryera, ata u adresojnë titullarëve të tyre raportin e inspektimit, me propozimet për marrjen e masave korrigjuese. Në çdo rast, një kopje e raportit të inspektimit i adresohet edhe DSIK-së. 

Neni 99

DSIK kryen inspektime periodike për aplikimin e standardeve të sigurisë, në kushtet e kontratës së klasifikuar, tek autoriteti kontraktor dhe kontraktori/nënkontraktori. 
Inspektimet nga DSIK-ja realizohen të paktën një herë në dy vjet, ose kur afatet e kontratës janë më të shkurtra, jo më pak se një herë, për një kontratë të klasifikuar. 
Neni 100

Inspektimet e DSIK-së tek autoriteti kontraktor përqendrohen tek aplikimi i standardeve të përcaktuara nga legjislacioni në fuqi, për të gjitha disiplinat e sigurimit të informacionit të klasifikuar; para, gjatë dhe pas përfundimit të kontratës së klasifikuar. 
Inspektimet e DSIK-së tek kontraktori përfshijnë nivelin e zbatimit të detyrimeve të përgjithshme të sigurisë, sipas kontratës dhe detyrimeve, që burojnë nga implementimi i masave të parashikuara tek ISP. 

Neni 101

Raporti i inspektimit i DSIK-së, së bashku me rekomandimet e masave dhe afatin e fundit për korrigjimin e parregullsive e shkeljeve të konsta-tuara, i adresohen titullarit të autoritetit kontraktor.
Autoriteti kontraktor, brenda 20 ditëve kalendarike nga dita e marrjes së raportit të inspektimit të DSIK, ka detyrimin që të njohë drejtuesin e kontraktorit me mangësitë, rekomandimet dhe afatet e përcaktuara për korrigjimin e shkeljeve të sigurisë në kushtet e kontratës së klasifikuar. 
[bookmark: _GoBack]Autoriteti kontraktor, në mënyrë të drejtpërdrejtë, ose kontraktori nëpërmjet autoritetit kontraktor, kanë të drejtën që të paraqesin kërkesë me shkrim tek DSIK-ja, për rishikimin e elementëve të paraqitur në raportin e inspektimit. 
DSIK-ja duhet të kthejë përgjigje me shkrim, jo më vonë se 30 ditë kalendarike nga data e marrjes së kërkesës për rishikimin e elementëve të raportit të inspektimit. 
Mospërmbushja e masave të rekomanduara dhe afateve të lëna për korrigjimin e parregullsive dhe të shkeljeve të konstatuara nga raporti i inspektimit të DSIK, përbën shkak të mjaftueshëm për pezu-llimin e përkohshëm, ose heqjen e CSI-së. 

XII. DISPOZITAT E VEÇANTA 

Neni 102

Ministritë, institucionet shtetërore dhe opera-torët  konomikë / kontraktorët / nënkontraktorët e interesuar, të marrin masa për zbatimin e kërkesave të kësaj rregulloreje. 
Ngarkohet DSIK -ja për kontrollin e zbatimit të kërkesave të kësaj rregulloreje. 

